stanford-oval/wikipedia huggingface dataset:
Lutalo Muhammad

| Mitalit | Mitalit | Mitalit |  |
| --- | --- | --- | --- |
|  Lutalo Muhammad olympiamitalistina 2012. |  Lutalo Muhammad olympiamitalistina 2012. |  Lutalo Muhammad olympiamitalistina 2012. |  |
Maa:  Yhdistynyt kuningaskunta
Miesten taekwondo
|  Olympialaiset  |  Olympialaiset  |  Olympialaiset  |  |
|  Hopeaa | Rio 2016 | 80 kg |  |
|  Pronssia | Lontoo 2012 | 80 kg |  |
| Euroopan kisat  | Euroopan kisat  | Euroopan kisat  |  |
|  Pronssia | Baku 2015 | 80 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Manchester 2012 | 87 kg |  |
|  Pronssia | Baku 2014 | 87 kg |  |
Lutalo Massop-Muhammad (s. 3. kesäkuuta 1991 Stratford, Suur-Lontoo) on englantilainen taekwondon kaksinkertainen olympiamitalisti sekä Euroopan-mestari.
Muhammad saavutti 80 kg;n painoluokassa olympialaisissa hopeaa Rio de Janeirossa 2016 ja pronssia Lontoossa 2012. Hän voitti 87-kiloisten Euroopan-mestaruuden Manchesterissa 2012 ja sai samassa sarjassa pronssia Bakussa 2014. Hän voitti Kansainyhteisön-mestaruuden 87-kiloisissa 2014.
Muhammad on voittanut kaksi Grand Prix -turnausta ja sijoittunut kerran toiseksi.
Luon kieli

| Luo |
| --- | --- |
Oma nimi:  dholuo
Tiedot
Alue:   Kenia  Tansania
Puhujia:  4,2 miljoonaa
Kirjaimisto:  latinalainen
Kielitieteellinen luokitus
Kielikunta:  nilosaharalaiset kielet
Kieliryhmä:  itäsudanilaiset kielet niloottiset kielet länsiniloottiset kielet
Kielikoodit
ISO 639-2:  luo
ISO 639-3:  luo
 Ohje 
Luo on niloottinen kieli, jota puhuu äidinkielenään neljä miljoonaa ihmistä Kenian Nyanzan provinssissa. Lisäksi Tansaniassa asuu 140,000 luon puhujaa. Luo luokitellaan länsiniloottisten kielten haaraan ja sen lähimpiin sukukieliin kuuluvat adhola, alur ja atšoli.
Edith Massey

Edith Massey (28. toukokuuta 1918 – 24. lokakuuta 1984) oli yhdysvaltalainen näyttelijä ja laulaja. Massey tunnettiin parhaiten esiintymisistään John Watersin elokuvissa.
Aiempi elämä

Edith Massey (o.s. Dornfield) syntyi San Franciscossa ja kasvoi denveriläisessä orpokodissa. Massey eli orpokodissa "kunnes oli tarpeeksi vanha lähteäkseen vaimoksi viisitoistavuotiaana. Edie karkasi, mutta poliisit saivat hänet kiinni ja veivät turvakotiin."
Massey muutti Los Angelesiin Kaliforniaan aikomuksinaan aloittaa ura showbisneksessä. Hän teki näyttelydebyyttinsä vuoden 1940 elokuvassa Lentävä reportterimme.
Vuonna 1946 hän meni naimisiin sotilaan kanssa Renossa, Nevadassa. John Watersin kirjassa Shock Value Edie kertoi, että häät olivat hänen elämänsä onnellisin päivä. Massey erosi miehestään vuonna 1951 Masseyn "tultua levottomaksi".
Massey työskenteli joissakin oudoissa töissä vuosien mittaan ja lopulta asettui Baltimoreen Marylandiin, jossa hän oli baarityöntekijä Pete's Hotelissa. John Waters tapasi Masseyn kun hän työskenteli Pete's Hotelissa ja tarjosi naiselle roolia omana itsenään elokuvassa Multiple Maniacs. 1970-luvun alussa hän lopetti työnsä Pete's Hotelissa ja avasi oman säästökauppansa, Edith's Shopping Bagin. Muuttaessaan Kaliforniaan elämänsä ollessa jo lopuillaan Massey muutti myös kauppansa mukanaan.
Yhteistyö John Watersin kanssa

Ohjaaja John Waters tapasi Edithin, kun hän oli töissä Pete's Hotel -baarissa Baltimoressa; Massey oli myös säästökauppa Edith's Shopping Bagin omistaja. Massey sai palvontaa esiintymisistään John Watersin elokuvissa Multiple Maniacs vuonna 1970, Pink Flamingos vuonna 1972, Female Trouble vuonna 1974, Desperate Living vuonna 1977 ja Polyester – hullu maailma vuonna 1981.
Myöhempi ura ja kuolema

1970-luvun lopussa ja 1980-luvun alussa hyödynsi pahaa mainettaan Watersin elokuvissa alkaen punkbändi Edie and the Eggsin laulajaksi. Hän oli myös joissakin tervehdyskorteissa. Myöhemmin, kun Baltimoren talvet alkoivat olla Masseylle liikaa, hän muutti Veniceen, Kaliforniaan, jossa avasi toisen säästökaupan sillä rahalla, minkä oli ansainnut Watersin elokuvissa esiintymisestä. Kuolinvuonnaan ennen kuolemaansa Edith esiintyi elokuvassa Mutants in Paradise. Hän oli ollut Paul Bartelin lännenparodia Saluunojen sulottaren näyttelijäkaartissa, mutta kuoli ennen kuvaamista; hänet paikattiin Nedra Volzilla. Massey kuoli vuonna 1984 syöpänsä aiheuttamiin sairauksiin ja diabeteksen aiheuttamiin komplikaatioihin. Hänet haudattiin Los Angelesiin.
Edith Massey mediassa

Ohjaaja Robert Maier teki lyhytdokumentin hänestä vuonna 1975, ja antoi sille nimeksi Love Letter to Edie.
Edith esiintyi myös John Cougar Mellencampin This Time -musiikkivideossa. Hän oli myös Mellencampin Nothin’ Matters and What If It Did -albumin kannessa vuonna 1980.
Filmografia

Lentävä reportterimme (1940), lisänä
Multiple Maniacs 1970), esitti baarinomistajaa
Pink Flamingos (1972), esitti Edietä
Female Trouble  (1974), esitti Idaa
Desperate Living (1977), esitti kuningatar Carlottaa
Polyester – hullu maailma (1981), esitti Cuddles Kovinskia
Love Letter to Edie (1975), esitti itseään
Edith's Shopping Bag (1976), esitti itseään
Mutants in Paradise (1984), esitti tohtori Durchfallia
Divine Waters (1985) (Säveltäjä)
In Bad Taste (2000) (TV, esitti itseään)
Endless Damnation

| Endless Damnation Behemoth |
| --- | --- | --- |

Demon tiedot
 Äänitetty : maaliskuussa 1992
 Julkaistu: 1992
 Tuottaja(t): Behemoth
 Tyylilaji: black metal
 Kesto: 21.31
Behemothin muut julkaisut
|   | Endless Damnation 1992 | The Return of the Northern Moon 1993 |
Endless Damnation on Behemothin ensimmäinen demo, joka on julkaistu vuonna 1992. Yhtyeen keulakuvan Adam Darskin pseudonyyminä toimi vielä tuolloin Holocausto, mutta seuraavan demon ilmestumiseen mennessä hän muutti taiteilijanimensä Nergaliksi.
Demolla soittaa bassoa puolalainen Adam "Desecrator" Malinowski (s. 17. joulukuuta 1977). Hän ei tämän jälkeen ole esiintynyt muilla yhtyeen levytyksillä.
Kappalelista

Into the Black Mass – 1.09
Cursed Angel of Doom – 3.26
Eternal Blasphemy – 4.36
Temple of Evil – 4.17
Ceremony in Chapel – 4.09
First Embody Remains – 3.18
Endless Damnation – 1.16
Kokoonpano

Holocausto (Nergal) – laulu, kitara
Sodomizer – rummut
Desecrator – kitara
Aiheesta muualla

Endless Damnation discogs.com -sivustolla
Albumi Endless Damnation Encyclopaedia Metallum -sivustolla (englanniksi)
Emilie Turunen

| Emilie Turunen |
| --- | --- |

Euroopan parlamentin jäsen
 2009–2014  
Henkilötiedot
Syntynyt: 13. toukokuuta 1984 (ikä 40) Kööpenhamina, Tanska
Tiedot
Puolue:  Sosiaalidemokraattinen puolue (Tanska)
Emilie Turunen (s. 13. toukokuuta 1984 Kööpenhamina) on tanskalainen poliitikko. Hän oli nuorin vuoden 2009 europarlamenttivaaleissa valituksi tullut ja kautta aikain nuorin tanskalaismeppi. Vuodesta 2014 alkaen hän on ollut finanssipalveluyritys Nykreditin tiedotusjohtaja.
Elämä

Turunen on opiskellut Roskilden yliopistossa yhteiskuntatieteitä ja asuu miesystävänsä kanssa Kööpenhaminassa. Ennen valintaansa Euroopan parlamenttiin hän työskenteli sosialistisen kansanpuolueen nuorisojärjestössä. Hän ei puhu suomea, vaikka hänen äitinsä on suomalainen.
Europarlamentti

Kun Turunen valittiin Europarlamenttiin, hän kuului Sosialistiseen kansanpuolueeseen, joka on tarkkailijajäsenenä Vihreät / Euroopan vapaa allianssi -ryhmässä. 21. maaliskuuta 2013 hän siityi Sosiaalidemokraattiseen puolueeseen.
Valintansa jälkeen Turusesta tuli ryhmänsä varapuheenjohtaja. Hän oli sisämarkkina- ja kuluttajansuojavaliokunnan sekä Kaakkois-Aasian valtuuskunnan jäsen. Lisäksi hänellä on varajäsenyydet muun muassa työllisyys ja sosiaaliasiain valiokunnassa, rahoitus-, talous- ja sosiaalikriisiä käsittelevässä erityisvaliokunnassa sekä Iranin valtuuskunnassa.
Lynsey Sharp

| Mitalit | Mitalit | Mitalit |  |
| --- | --- | --- | --- |
|  Lynsey Sharp vuonna 2014. |  Lynsey Sharp vuonna 2014. |  Lynsey Sharp vuonna 2014. |  |
Maa:  Yhdistynyt kuningaskunta
Naisten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | 800 m |  |
|  Hopeaa | Zürich 2014 | 800 m |  |
Maa:  Skotlanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Glasgow 2014 | 800 m |  |
Lynsey Sharp (s. 11. heinäkuuta 1990 Dumfries, Skotlanti) on skotlantilainen keskimatkojen juoksija, joka kilpailee 800 metrillä.
Helsingin EM-kilpailuissa 2012 Sharp sijoittui alun perin toiseksi, mutta nousi voittajaksi, kun Jelena Aržakova kärysi dopingista ja tuli hylätyksi. Zürichin EM-kilpailuissa 2014 hän saavutti hopeaa. Berliinin EM-kilpailuissa 2018 hän oli kuudes. Hän saavutti hopeaa alle 23-vuotiaiden EM-kisoissa Ostravassa vuonna 2011 ja niin ikään hopeaa Skotlannin väreissä Kansainyhteisön kisoissa vuonna 2014. Rio de Janeiron olympialaisissa 2016 hän sijoittui kuudenneksi,
Lontoon MM-kilpailuissa 2017 kahdeksanneksi. Lontoon olympialaisissa 2012 ja Pekingin MM-kilpailuissa 2015 Sharp jäi semifinaaleihin, Portlandin MM-hallikisoissa 2016 ja Dohan MM-kilpailuissa 2019 alkueriin.
Sharpin ennätys 800 metrillä on 20. elokuuta 2016 Rio de Janeirossa juostu 1.57,69. Hän edustaa Edinburgh Southernia. Hänet on valittu Skotlannin vuoden yleisurheilijaksi vuosina 2011 ja 2012 ja hän on voittanut Ison-Britannian mestaruuden 800 metrillä vuosina 2012, 2014 ja 2015.
Käännös suomeksi
Lähteenkorva

Lähteenkorva on suomalainen sukunimi.
Axel August Lähteenkorva (1849–1931), tutkija, keräilijä
Eliel Lähteenkorva (1919–1999), fyysikko, professori
Mirjami Lähteenkorva (1904–1968), opettaja, runoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Elgin (Illinois)

| Elgin |
| --- | --- |

Valtio:  Yhdysvallat
Osavaltio:  Illinois
Perustettu:  1835
Väkiluku (2019):  110 849
Infobox OKVirheellinen NIMI-arvo: 
Elgin on kaupunki Illinoisin pohjoisosissa, Yhdysvalloissa. Kaupunki sijaitsee Cookin ja Kanen piirikunnissa. Kaupungissa asuu 110 849 asukasta. Kaupunki perustettiin vuonna 1835.
Väestö

Kaupungin väestö on kasvussa. Kaupungin 110 849 asukkaasta 50,4 prosentin enemmistö on naisia. Reilu neljännes asukkaista on syntynyt ulkomailla. Yhdessä kotitaloudessa asuu keskimäärin tasan kolme henkilöä. Alle puolessa kotitalouksista puhutaan englantia.
Historia

Elgin perustettiin vuonna 1835 noin 60 kilometrin päähän Chicagosta.
Lähteikkömustesieni

| Lähteikkömustesieni> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Psathyrellaceae
Suku::  Hapramustesienet Coprinellus
Laji::  aquatilis
Kaksiosainen nimi
 Coprinellus aquatilis  (Peck) Voto 
Infobox OKNimi-testi OK: 
Lähteikkömustesieni (Coprinellus aquatilis, syn. Coprinus aquatilis) on soistuneilla puronvarsilla ja rantakosteikoissa kasvava mustesienilaji. Laji kasvaa lahopuulla ja on Suomessa yleinen.
Länsiterminaali

Länsiterminaali voi tarkoittaa jompaakumpaa kahdesta Helsingissä sijaitsevasta laivaterminaalista:
Länsiterminaali 1, vanha Länsiterminaali
Länsiterminaali 2, uudempi Länsiterminaali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Länsiterminaali”, voi hakea sivunnimihaulla, laajalla sivunnimihaulla tai tekstihaulla.
Entten tentten teelikamentten

Entten tentten teelikamentten on Suomessa monina muunnoksina esiintyvä laskemisloru. Loru on Suomen yleisimpiä, siitä on erilaisia muistiin merkittyjä versioita ympäri maata. Lorua käytetään laskemiseen tai valitsemiseen esimerkiksi leikin aluksi tai sen aikana, tilanteissa, joissa lasten on valittava joukostaan joku satunnaisesti. Lorun sanat eivät tarkoita mitään. Kirjallisuudentutkijat nimittävät tällaista runoutta termillä nonsense-runous.
Koska lorusta ei ole ruotsinmaalaisessa aineistossa mainintoja, on Osmo Ikolan mukaan todennäköisintä, että loru on kulkeutunut Suomeen Pietarin suunnalta ja erityisesti Viipurin monikielisen alueen saksalaisilta. Toisinto tunnetaan tosin myös Tirolista.
Euroopan eri kielialueilta tunnetaan paljon laskuloruja.
Joitakin lorun muunnelmia

| 0 | 1 | 2 |
| --- | --- | --- |
| ” |  Entten tentten teelikamentten  hissun kissun vaapula vissun  eelin keelin plot  viipula vaapula vot  Eskon saun piun paun.  Nyt sää lähdet tästä pelistä pois! | ” |

| 0 | 1 | 2 |
| --- | --- | --- |
| ” |  Entten tentten teelikamentten  hissun kissun vaapula vissun  eelin keelin klot  viipula vaapula vot  Puh pah pelistä pois!  | ” |

Saksankielinen, vuonna 1897 julkaistu versio:
| 0 | 1 | 2 |
| --- | --- | --- |
| ” |  Entel tentel,  Zwei Regimentel  Gehn zu Tische,  Fangen Fische,  Zuckerkönig los! | ” |
Edith Masai

| Mitalit> Maa:   Kenia.Naisten yleisurheilu.MM-kilpailut  | Mitalit> Maa:   Kenia.Naisten yleisurheilu.MM-kilpailut  | Mitalit> Maa:   Kenia.Naisten yleisurheilu.MM-kilpailut  | Maa:   Kenia> Naisten yleisurheilu. |
| --- | --- | --- | --- |
|  Pronssia | Pariisi 2003 | 5 000 m |  |
Edith Chewangel Masai (s. 4. huhtikuuta 1967 Chepkoya, Bungoma District, Western Province, Kenia) on kenialainen kestävyysjuoksija. Nimestään huolimatta hän ei kuulu masai-heimoon, vaan on muiden Kenian huippujuoksijoiden tapaan kalenjin. Edith on isänsä ensimmäisen vaimon kolmas lapsi. Edithin isä on maanviljelijä, ja hänellä on neljä vaimoa. Masaita valmentaa Dorothee Paulmann. Masailla on 1990 syntynyt poika Griffin.
Vaikka Masai onkin kalenjin eikä masai, nimien samankaltaisuus ei ole sattumaa. Edith kuulu kalenjin-heimon kony-haaraan, joka asuu noin 4 300 metrin korkeudessa Mount Elgonilla. Elgon-vuoren nimi tulee sanasta "il Kony", jolla masai-heimo kutsui kyseisiä ihmisiä, joita alettiin väärinkäsityksen vuoksi kutsumaan nimellä "Elgon Masai". Nimi Masai annettiin monelle konylle muistojuhlassa, jossa juhlittiin konyjen muinaista voittoa masaista. Kalenjien itsensä keskuudessa käytetään yleensä nimen tuttavallisempaa muotoa "Barmasai".
Masai aloitti juoksemisen jo alakoulussa. Vuonna 1988 kansallisissa toisen asteen oppilaitosten kilpailuissa hän sijoittui toiseksi 800 metrillä. Hän kuitenkin aloitti päätoimisen vakavan juoksuharjoittelun vasta 34-vuotiaana vuonna 1999 avioeronsa jälkeen ja pärjäsi hyvin Kenian maastojuoksukilpailuissa. Masain kanssa vankilassa palveluksessa ollut Jacob Losian houkutteli keltanokkamanageri Paullmania antamaan hänelle mahdollisuuden. Paullman, joka itsekin oli eronnut yksinhuoltajaäiti, kiinnostui Masain tapauksesta.
2000-2002

Elokuussa 2000 Masai matkusti Saksaan ja juoksi kolmen kuukauden aikana yksitoista katujuoksua hyvin sijoituksin pitäen majaansa Paullmanin kotona. Masai palasi Keniaan ja voitti 4 kilometrin maastojuoksussa Kenian vankiloiden mestaruuden. Masai ei siis ollut vankina, vaan töissä vankilassa. Kenian karsinnoissa maastojuoksun MM-kisoihin 2001 hän sijoittui lyhyellä matkalla toiseksi Rose Cheruiyotin jälkeen.
Hänen kansainvälinen läpimurtonsa oli lyhyen matkan pronssimitali maastojuoksun MM-kisoissa Ostendissa 2001. Lissabonissa hän juoksi puolimaratonin aikaan 1.08.27 ja Nizzassa 1.07.53. Hän voitti 5 000 metriä Kenian MM-kisakarsinnoissa ajalla 15.24,4, mutta ei valittu joukkueeseen paperisotkujen vuoksi. Oslon GP-kisassa hän voitti Sydneyn olympiavoittajan Gabriela Szabon ajalla 14.45,86, ja Tukholman GP:n ajalla 14.45,86. Monacosa 3 000 metriä taittui aikaan 8.34,79. Vakuuttavilla esityksillään hän lunasti paikan Kenian MM-joukkueeseen Edmontonin MM-kisoihin, ja oli ylivoimainen ennakkosuosikki. Hän kuitenkin kärsi malariasta heinäkuun lopulla, eikä ehtinyt toipua kunnolla ja sijoittui Edmontonin 5 000 metrillä seitsemänneksi. Viikkoa myöhemmin Zürichissä hän kuitenkin juoksi 3 000 metrillä uuden henkilökohtaisen ennätyksensä 8.31,76.
Juostuaan muutaman maastojuoksukilpailun Euroopassa, hän voitti vuonna 2002 lyhyen matkan Kenian MM-karsinnoissa, ja toisti tempun itse MM-kisoissa Dublinissa. Samana vuonna hän voitti 5 000 metriä Rooman ja Tukholman GP-kilpailuissa ja juoksi 3 000 metrillä uuden Afrikan ennätyksen (8.23,23) Szabon ja Paula Radcliffen takana Monacossa 3 000 metrillä. Kansainyhteisön kisoista hän otti hopeaa 5 000 metrillä Radcliffen takana.
2003-2005

Vuonna 2003 hän uusi maastojuoksumestaruutensa lyhyellä matkalla Lausannessa ja voitti ylivoimaisesti Kenian mestaruuden ja MM-karsinnat 5 000 metrillä radalla. Ennen maailmanmestaruuskisoja Masai voitti ylivoimaisesti kaksi GP-kisaa, juoksi oman ennätyksensä 14.45,35 ja vaikutti ennakkosuosikilta, mutta itse MM-juoksussa nuori, vasta 17-vuotias, Etiopian oromo-heimoon kuuluva Tirunesh Dibaba yllätti loppukirillään ja vei voiton jättäen Masain pronssille 58 sadasosaa voittajalle hävinneenä.
Vuonna 2004 hän jäi Kenian maastojuoksukarsinnoissa yllättäen toiseksi, mutta vei kuitenkin voiton Brysselissä järjestetyissä MM-kisoissa voittaen etiopialaisten kolmikon (myös Tirunesh Dibaba oli mukana) ja toi kisoista Kenian ainoan henkilökohtaisen kultamitalin.
Ratakausi alkoi voitolla 3 000 metrin kisassa Rehlingenissä ajalla 8.58,63. Rooman Kultaisen liigan osakilpailu 5 000 metrillä, jossa hän sijoittui viidenneksi neljän etiopialaisen jälkeen (muun muassa Tirunesh ja Meseret Defar). Kilpailu toimi Etiopian olympiakarsintana. Kenian olympiakarsinnoissa Masai yllättäen jäi kärkikolmikon ulkopuolelle, mutta pitkällisten keskustelujen ja lehdistön kritiikin jälkeen valittiin kisoihin.
Ateenaa edeltäneet GP-kisat sujuivat lupaavasti. Voitot Tukholman 3 000 metriltä ja Lontoon sekä Zürichin 5 000 metriltä 10 päivän aikana osoittivat, että Masai oli valmis kirkastamaan edellisvuoden pronssin kirkkaammaksi mitaliksi. Hän kuitenkin loukkasi akillesjänteensä Nairobissa harjoitellessaan vain muutamaa päivää ennen kisoja, ja synkät varjot laskeutuivat lähitulevaisuuden ylle. Masai kuitenkin osallistui kilpailuihin ja lunasti järkevällä alkueräjuoksullaan finaalipaikan. Loppukilpailuissa hän kuitenkin joutui keskeyttämään kipeytyneen akillesjänteen vuoksi.
Kesällä 2005 Masai voitti Pariisin Kultaisen liigan 3 000 metrin kisan ajalla 8.31,27 ja Rooman Kultaisen liigan 5 000 metrillä hän sijoittui neljänneksi Tirunesh Dibaban, Berhane Aderen, Meseret Defarin jälkeen ajalla 14.37,20. Helsingin MM-kisoissa hän osallistui 10 000 metrille ja sijoittui viidenneksi uudella Kenian ennätysajalla 30.30,26.
Saavutukset

| 0 | 1 | 2 | 3 | 4 | 5 |
| --- | --- | --- | --- | --- | --- |
| IAAF:n yleisurheilufinaali 2003 | 3 000 m | 1. sija | 8.36,82 | Monaco | 14. syyskuuta 2003 |
| 18. IAAF:n Grand Prix -finaali | 3 000 m | 4. sija | 8.57,29 | Pariisi | 14. syyskuuta 2002 |
| 17. IAAF:n Grand Prix -finaali | 3 000 m | 7. sija | 9.33,30 | Melbourne | 9. syyskuuta 2001 |
| IAAF:n yleisurheilufinaali 2004 | 5 000 m | 4. sija | 14.59,95 | Monaco | 18. syyskuuta 2004 |
| kesäolympialaiset 2004 | 5 000 m | finaalissa | DNF | Ateena | 20. elokuuta 2004 |
| yleisurheilun MM-kilpailut 2003 | 5 000 m | pronssia | 14.52,30 | Pariisi (Saint-Denis) | 30. elokuuta 2003 |
| Kansainyhteisön kisat 2002 | 5 000 m | 2.sija | 14.53,76 | Manchester | 18. heinäkuuta 2002 |
| yleisurheilun MM-kilpailut 2001 | 5 000 m | 7.sija | 15.17,67 | Edmonton | 11. elokuuta 2001 |
| yleisurheilun MM-kilpailut 2005 | 10 000 m | 5. sija | 30.30,26 | Helsinki | 6. elokuuta 2005 |
| maastojuoksun MM-kilpailut 2004 | lyhyt matka | kultaa | 13.07 | Bryssel | 21. maaliskuuta 2004 |
| maastojuoksun MM-kilpailut 2003 | lyhyt matka | kultaa | 12.43 | Lausanne | 30. maaliskuuta 2003 |
| maastojuoksun MM-kilpailut 2002 | lyhyt matka | kultaa | 13.30 | Dublin | 24. maaliskuuta 2002 |
Henkilökohtaiset ennätykset

| 0 | 1 | 2 | 3 | 4 |
| --- | --- | --- | --- | --- |
| 3 000 m | 8.23,23 | Monaco | 19. heinäkuuta | 2002 |
| 5 000 m | 14.33,84 | Oslo | 2. kesäkuuta | 2006 |
| 10 000 m | 30.30,26 | Helsinki | 6. elokuuta | 2005 |
| 10 km maantiej. | 31.13 | La Courneuve | 31. maaliskuuta | 2002 |
| 15 km maantiej. | 47.52 | Berliini | 2. huhtikuuta | 2006 |
| 20 km maantiej. | 1.03.52 | Berliini | 2. huhtikuuta | 2006 |
| puolimaraton | 1.07.16 | Berliini | 2. huhtikuuta | 2006 |
| 30 km maantiej. | 1.42.15 | Hampuri | 23. huhtikuuta | 2006 |
| maraton | 2.27.06 | Hampuri | 24. huhtikuuta | 2005 |
| 5 km maantiej. | 14.50 | Neuss | 8. kesäkuuta | 2002 |
| 10 mailia | 52.45 | Zaandam | 22. syyskuuta | 2002 |
Aiheesta muualla

Edith Masai Kansainvälinen yleisurheiluliitto. (englanniksi)
Esivalmistus

Esivalmistus on teollisen tuotteen valmistusvaihe. Se on esimerkiksi rakentamistapa, jossa valmiin kokonaisuuden osat rakennetaan valmiiksi tehtaassa, verstaassa tai toisessa rakennuspaikassa ennen varsinaisen lopputuotteen rakentamista. Esivalmistuksen ideana on siirtää tuotanto sellaiseen paikkaan, jossa se on tehokkainta tehdä materiaalin saatavuuden, rakennusolosuhteiden tai hyvien tuotantotilojen vuoksi. Esivalmistusta käytetään nykyään laajasti laivanrakennuksessa, talonrakennuksessa, koneiden rakennuksessa ja leipomoteollisuudessa.
Esivalmistuksen historia laivanrakennuksessa

Laivanrakennuksessa esivalmisteita alettiin tehdä 1970-luvulla, ja sen käyttö yleistyi 1980-luvulla. Nykyään esivalmistetuotanto on laajennettu koskemaan koko tuotantoprosessia.
Lähteenlinna

| Lähteenlinna |
| --- | --- |

Osoite:  Aaltosenkatu 47–49 Itsenäisyydenkatu 10 Lähteenkatu 5
Sijainti:  Tulli, Tampere
Koordinaatit:  61°29′55″N, 23°46′54″E
Rakennustyyppi:  asuinrakennus
Valmistumisvuosi:  1930
Suunnittelija:  E. A. Liuha
Omistaja:  As.oy Lähteenlinna
Tyylisuunta:  klassismi
Kerrosluku:  6
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Lähteenlinna on Tampereen Sorsapuistoa reunustava suuri asuinkerrostalo. Se koostuu kolmesta siivestä, jotka sijoittuvat Itsenäisyydenkadun, Aaltosenkadun ja Lähteenkadun varsille. Talo on rakennettu vuosina 1928–1930, ja sen on suunnitellut E. A. Liuha.
Lähteenlinna on Itsenäisyydenkadun puolella kuusikerroksinen, Aaltosenkadun ja Lähteenkadun puolella nelikerroksinen. Tyyliltään rakennus edustaa klassistista arkkitehtuuria. Talon huomattavimpia piirteitä ovat voimakkaasti ulospäin työntyvät räystäät. Aaltosenkadun puoleisessa julkisivussa on myös parvekesyvennyksiä sekä kaariaukkoinen porttikäytävä, joka johtaa sisäpihalle.
Vuonna 1934 Lähteenlinnassa asui 373 henkilöä ja se oli silloin Tampereen väkirikkain asuintalo.
Taloa ei ole suojeltu, mutta Tampereen kaupungin kaavoitusyksikön mukaan se on rakennustaiteen, kulttuurihistorian ja kaupunkikuvan kannalta merkittävä kohde.
Suomen entinen pääministeri Antti Rinne on aikoinaan asunut Lähteenlinnassa.
Luohuanjoki

| Luohuanjoki |
| --- | --- |
Alkulähde:  Latvaneva, Vihannin ja Haapaveden raja-alue
Laskupaikka:  Siikajoki
Pituus:  35 km
Luohuanjoki on Siikajoen sivujoki Pohjois-Pohjanmaalla. Se sijaitsee pääosin Siikajoen kunnan alueella. Joki laskee Siikajokeen parin kilometrin päässä Ruukin keskustasta itään. Luohuanjokea käytetään pääasiassa virkistys- ja kotitarvekalastukseen. Ammattimaista kalastusta on hyvin vähän tai ei ollenkaan. Yleisimmät kalat ovat ahven, hauki ja särki. Myös harvinaisemmat taimen ja kirjolohi voivat tarttua syötiin.
1970-luvulla suoritetut jokiuoman ruoppaus ja siivoaminen vähensivät joen runsasta keväistä tulvimista.
Aiheesta muualla

Luohuanjoen kunnostushanke[vanhentunut linkki]